钦定古今图书集成/明伦汇编/闺媛典/第011卷 > 《白纻辞》杨衡
## 钦定古今图书集成/明伦汇编/闺媛典/第011卷 > 《白纻辞》杨衡

玉缨翠珮杂轻罗，香汗微渍朱颜酡。为君起唱《白纻
歌》，清声袅云繁思多，凝笳哀琴时相和，金壶半倾芳
夜促，梁尘霏霏暗红烛。令君安坐听终曲，坠叶飘花
难再复。蹑朱履，步琼筵，轻身起舞红烛前。芳姿艳态
妖且妍，回眸转袖暗催弦。凉风萧萧漏水急。月华泛
溢红莲湿，牵裙揽带翻成泣。